open-index/open-wikipedia-markdown huggingface dataset:
Επιγένης (γραμματικός)

Ο **Επιγένης** ήταν γραμματικός πιθανόν του 4ου π.Χ. αιώνα.

Έγραψε, σύμφωνα με τον Κλήμη τον Αλεξανδρέα, μια πραγματεία για την ορφική ποίηση στην οποία υποστήριζε ότι τα λεγόμενα *Ορφικά ποιήματα* ήταν στην πραγματικότητα γραμμένα από Πυθαγόρειους φιλοσόφους και ποιητές. Έτσι, απέδιδε στον Κέρκωπα τον Πυθαγόρειο την *Εἰς Ἅιδου κατάβασιν* και τον *Ἱερὸν λόγον* και στον επίσης πυθαγόρειο Βροντίνο τον *Πέπλο* και τα *Φυσικά*.

Ο Επιγένης μνημονεύεται ακόμη από τον Αθήναιο και τον Αρποκρατίονα. Ο τελευταίος μάλιστα μεταφέρει τον ισχυρισμό του Καλλιμάχου σύμφωνα με τον οποίον και το φιλοσοφικό έργο *Τριαγμός*, που γενικά αποδιδόταν στον Ίωνα τον Χίο, ήταν έργο του Επιγένους.

Ορισμένοι σύγχρονοι φιλόλογοι υποστήριξαν κατά καιρούς, ότι ο *Επιγένης ο γραμματικός* ήταν ίσως το ίδιο πρόσωπο με τον Επιγένη τον μαθητή του Σωκράτους ή, κατ' άλλους, με τον Επιγένη τον αστρολόγο από το Βυζάντιο.

## Παραπομπές


Κατηγορία:Αρχαίοι Έλληνες συγγραφείς 
Κατηγορία:Αρχαίοι Έλληνες γραμματικοί
Επιγένης ο Κηφισιεύς

Ο **Επιγένης**, ο γιος του *Αντιφώντος* από τον δήμο της Κηφισιάς, ήταν ένας από τους μαθητές του Σωκράτους που του παραστάθηκαν στις τελευταίες στιγμές του.
 
Το όνομά του μνημονεύεται από τον Πλάτωνα (στην *Απολογία Σωκράτους*  και στον *Φαίδωνα*) και από τον Ξενοφώντα στα *Απομνημονεύματα* του.

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Αρχαίοι Αθηναίοι
Χαμένοι στη Μετάφραση

Ο όρος ***Χαμένοι στη μετάφραση*** μπορεί να αναφέρεται:

## Κινηματογράφος
*Στην ταινία ''Χαμένοι στη μετάφραση''

## Λογοτεχνία
*Στο βιβλίο *Lost in translation* της Νικόλ Μονές (1999)
*Στα απομνημονεύματα της Εύα Χόφμαν (1989)
*Στο ποίημα *Lost in translation* του Τζέιμς Μέριλ (1974)

## Μουσική
* Lost in Translation, άλμπουμ του Ρότζερ Ίνο
* Lost in Translation, μιξ τέιπ του ράπερ Mr. Muthafuckin' eXquire
* "Lost in Translation", τραγούδι των Of Machines
* "Lost in Translation", τραγούδι των Apoptygma Berzerk
* "Lost in Translation", τραγούδι των Frontline
Επιγένης ο Βυζάντιος

Ο **Επιγένης ο Βυζάντιος** ήταν μαθηματικός και αστρονόμος *(αστρολόγος)* του 2ου π.Χ. αιώνα.
Μαθήτευσε κοντά στους Χαλδαίους αστρολόγους και έγραψε ένα βιβλίο γι' αυτούς με τίτλο *Περί των Χαλδαϊκών μαθηματικών*. Ανέφερε σ' αυτό, μεταξύ άλλων, ότι οι Χαλδαίοι διατηρούσαν πινακίδες με αστρονομικά αρχεία για μια περίοδο τουλάχιστον 720 χρόνων πριν την εποχή του. Ελάχιστα αποσπάσματα του έργου του διασώθηκαν από τον Σενέκα τον νεότερο και τον Πλίνιο τον πρεσβύτερο.
 
Το 1935, η Διεθνής Αστρονομική Ένωση, τιμώντας τον, έδωσε το όνομά του (Επιγένης) σ' έναν από τους κρατήρες της σελήνης .

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες μαθηματικοί
Κατηγορία:Αρχαίοι Έλληνες αστρονόμοι
Κατηγορία:Αρχαίοι Βυζάντιοι
Κατηγορία:Βυζαντινοί αστρολόγοι
Ούντο Λάτεκ

Ο **Ούντο Λάτεκ** (*Udo Lattek*, 16 Ιανουαρίου 1935 - 31 Ιανουαρίου 2015) ήταν Γερμανός ποδοσφαιριστής και προπονητής ποδοσφαίρου. Είναι ο μοναδικός προπονητής που κατέκτησε και τα τρία ευρωπαϊκά τρόπαια με τρεις διαφορετικούς συλλόγους. Στις επιτυχίες του περιλαμβάνεται το πρωτάθλημα της Μπουντεσλίγκα το οποίο κατέκτησε 8 φορές. Αν και η αρχική του επιδίωξη ήταν να γίνει δάσκαλος γυμναστικής, απέκτησε δίπλωμα προπονητικής δίπλα στον Χένες Βαισβάιλερ, βοηθό της Εθνικής Γερμανίας. Απεβίωσε στις 31 Ιανουαρίου 2015, λίγες μέρες μετά αφότου έκλεισε τα 80 του χρόνια.

Τα τελευταία χρόνια της ζωής του διαγνώσθηκε πως έπασχε από την νόσο του Πάρκινσον, ενώ παράλληλα είχε υποστεί δύο εμφράγματα.

## Παραπομπές σημειώσεις


## Εξωτερικοί σύνδεσμοι

* Επίσημη σελίδα στο MySpace
* 

Κατηγορία:Γερμανοί προπονητές ποδοσφαίρου
Κατηγορία:Προπονητές ποδοσφαίρου Μπάγερν Μονάχου
Κατηγορία:Προπονητές ποδοσφαίρου Γκλάντμπαχ
Κατηγορία:Προπονητές ποδοσφαίρου Μπορούσια Ντόρτμουντ
Κατηγορία:Προπονητές ποδοσφαίρου Μπαρτσελόνα
Κατηγορία:Προπονητές ποδοσφαίρου ΦΚ Κολωνία
Κατηγορία:Προπονητές ποδοσφαίρου ΦΚ Σάλκε 04
Κατηγορία:Προπονητές Πριμέρα Ντιβιζιόν
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Προπονητές νικητές Κυπέλλου ΟΥΕΦΑ
Κατηγορία:Προπονητές ποδοσφαίρου Μπούντεσλιγκα
Αθηνά της Δανίας

Η **Αθηνά, Κόμισσα του Μονπεζά** (Δανικά: *Athena, Κomtesse af Monpezat*, γενν. 24 Ιανουαρίου 2012) είναι το νεότερο παιδί και η μοναδική κόρη του Πρίγκιπα Ιωακείμ και της Πριγκίπισσας Μαρίας της Δανίας και το νεότερο εγγόνι και η τρίτη εγγονή της βασίλισσας Μαργαρίτας Β΄ και του πρίγκιπα Ερρίκου.

Είναι ένατη στη γραμμή διαδοχής στον Δανικό θρόνο, μετά τα παιδιά του θείου της, Βασιλιά Φρειδερίκου Ι΄, τον πατέρα της, τα δυο μεγαλύτερα ετεροθαλή αδέλφια της, Κόμητες Νικόλαο και Πρίγκιπα Φέλιξ και τον μεγαλύτερο αδελφό της Κόμη Ερρίκο.

## Γέννηση
Η Αθηνά γεννήθηκε στις 24 Ιανουαρίου 2012 Πανεπιστημιακό Νοσοκομείο Κοπεγχάγης Ριγσοπιτάιλετ της Κοπεγχάγης. 

Όπως και με τα μεγαλύτερα αδέλφια της και τα ξαδέλφια της, τα ονόματά της δεν αποκαλύφθηκαν μέχρι τη βάφτιση της, η οποια έγινε στις 20 Μαΐου 2012 στην εκκλησία Μογκελτόντερ.

Ονομάσθηκε *Αθηνά* από τη θεά Αθηνά της ελληνικής μυθολογίας, *Μαργαρίτα* από τη γιαγιά της βασίλισσα Μαργαρίτα, *Φραγκίσκη* από τη γιαγιά της Φραγκίσκη Γκρασιό, και *Μαρία* από τη μητέρα της Πριγκίπισσα Μαρία. Νονοί της ήταν οι θείοι της Γκρεγκορί Γκραντέ και Εντουάρντ Καβαλιέ, η Καρίνα Άξελσον και οι φίλοι των γονιών της η Τζούλι Μίραμπο, ο Ντιέγκο ντε Λαβαντέιρα και Ερριέτα Στίνστρουπ.

## Απώλεια πριγκιπικού τίτλου
Η Αθηνά μαζί με τα τρία αδέλφια της έχασαν τους πριγκιπικούς τους τίτλους και τις προσφωνήσεις που τους συνόδευαν (Αυτού/Αυτής Βασιλική Υψηλότητα) με ανακοίνωση των Ανακτόρων τον Σεπτέμβριο του 2022. Δεν έχασαν ωστόσο τη θέση τους στη σειρά διαδοχής του Δανικού Θρόνου. Η απόφαση τέθηκε σε ισχύ από τον Ιανουάριο του 2023.Τα 4 παιδιά διατηρούν τους τίτλους του Κόμη/της Κόμισσας του Μομπεζά και προσφωνούνται ως η *«*Αυτού/Αυτής Εξοχότητα*».* 

Η ανακοίνωση εξηγούσε ότι *«με αυτήν την απόφασή της, Η ΑΜ η Βασίλισσα επιθυμεί να δημιουργήσει εκείνο το πλαίσιο για τους 4 εγγονούς, που θα τους επιτρέψει να σχηματίσουν τις ζωές τους με πολύ μεγαλύτερη άνεση δίχως να περιορίζονται από τις ιδιαίτερες συνθήκες και καθήκοντα που ο επίσημος δεσμός με τον Βασιλικό Οίκο της Δανίας εμπεριέχει».*

## Τίτλοι

***24 Ιανουαρίου 2012 - 31 Δεκεμβρίου 2022**: *Η Αυτής Βασιλική Υψηλότητα* Πριγκίπισσα Αθηνά της Δανίας, Κόμισσα του Μονπεζά
***1 Ιανουαρίου 2023-σήμερα:** *Η Αυτής Εξοχότητα* Η Κόμισσα Αθηνά του Μονπεζά.

## Πρόγονοι

## Παραπομπές

## Εξωτερικοί σύνδεσμοι
* Official website 

|-

|-

Κατηγορία:Οίκος του Γκλύξμπουργκ
Κατηγορία:Πριγκίπισσες της Δανίας
Καλγιούμπ

Η **Καλγιούμπ** (*[[αραβικά]] :  قليوب*) είναι πόλη της Αιγύπτου στο Κυβερνείο Καλγιούμπια. Βρίσκεται στη δεξιά όχθη του Νείλου στην αρχή του Δέλτα του Νείλου και αποτελεί μέρος του  Μητροπολιτικού Καΐρου. Το 1986 είχε πληθυσμό 84.413 κατοίκων ο οποίος αυξήθηκε σε 106.804 κατοίκους το 2006.

## Ιστορία
Η παράδοση αναφέρει ότι η πόλη χτίστηκε με υλικά από τη γειτονική αρχαία Ηλιούπολη. Κατά την αραβική κατάκτηση της Αιγύπτου ο Αμε ιμντν αλ ας έχτισε στη πόλη μια γέφυρα . Τον 19ο αιώνα λεηλατήθηκε από τους Μαμελούκους,.

Από το όνομα της πόλης είναι γνωστός και ένας ιός που μεταφέρεται από ένα είδος τσιμπουριού που ανακαλύφθηκε πρώτη φορά εδώ.

## Παραπομπές


Κατηγορία:Πόλεις της Αιγύπτου
Κατηγορία:Περιοχές Μείζονος Καΐρου
Καφρ ελ-Νταουάρ

Η **Καφρ ελ Νταουάρ** () είναι πόλη της Αιγύπτου στο Κυβερνείο Μπεχέιρα και στο Δέλτα του Νείλου κοντά στην Αλεξάνδρεια. Έχει πληθυσμό περίπου 88.191 κατοίκους ενώ ο δήμος έχει 265.300 κατοίκους. Είναι μία σημαντική βιομηχανική πόλη της Αιγύπτου με κλωστοϋφαντουργίες, βιομηχανίες επεξεργασίας φρούτων και παραγωγής ηλεκτρικής ενέργειας.

Η πόλη είναι γνωστή για την Μάχη του Τελ ελ Κεμπίρ και την Μάχη του Καφρ ελ Νταουάρ τον 19ο αιώνα. Στην ευρύτερη περιοχή υπάρχουν πολλές φαραωνικές νεκροπόλεις. Το 1954 λίγες ημέρες μετά την άνοδο στην εξουσία του Γκαμάλ Άμπντελ Νάσερ στην πόλη έγινε εργατική απεργία αλλά το καθεστώς συνέλαβε κι εκτέλεσε τους διοργανωτές.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις της Αιγύπτου
Πίνακας

Η λέξη **πίνακας** μπορεί να αναφέρεται:

*Πίνακας (ζωγραφική), στη ζωγραφική
*Πίνακας (μαθηματικά), έννοια στα μαθηματικά
*Πίνακας (δομή δεδομένων), στην πληροφορική
*Πίνακας διδασκαλίας, όπως οι μαυροπίνακες κιμωλίας ή πίνακες μαρκαδόρων

## Δείτε επίσης
*Πίνακας αλήθειας
*Περιοδικός πίνακας των χημικών στοιχείων
Έμενταλ

Το **έμενταλ** ή **έμμενταλ** είναι κίτρινο ημίσκληρο τυρί από γάλα αγελάδας, το οποίο προέρχεται από την περιοχή γύρω από το Έμενταλ (κοιλάδα του Έμμε) στο καντόνι της Βέρνης στην Ελβετία. Η ονομασία Έμενταλ (Emmentaler Switzerland) είναι προϊόν προστατευόμενης ονομασίας προέλευσης, αλλά η ονομασία εμμεντάλερ όχι, και έτσι τυριά που αποκαλούνται εμμεντάλερ παράγονται και στη Γαλλία και στη Βαυαρία. Πολλές φορές αναφέρεται απλά ως ελβετικό τυρί. Το έμενταλ είναι μέτριας σκληρότητας τυρί και έχει γλυκιά, αλλά όχι πολύ έντονη, γεύση.

Το έμενταλ πρέπει να παλαιωθεί για τουλάχιστον 4 μήνες. Υπάρχουν τρεις τύποι βακτηρίων που χρησιμοποιούνται στην παραγωγή του: ο στρεπτόκοκκος ο θερμόφιλος, λακτοβάκιλλοι και προπιονιβακτήριο του Φρόιντενράιχ (*Propionibacterium freudenreichii*). Στο τελικό στάδιο της παραγωγής του τυριού, το P. freudenreichii καταναλώνει το γαλακτικό οξύ που παρήγαγαν τα άλλα βακτήρια και απελευθερώνει διοξείδιο του άνθρακα, το οποίο σχηματίζει φυσαλίδες. Η αδυναμία να απομακρυνθούν αυτές οι φυσαλίδες, εξαιτίας της ανεπαρκούς πίεσης, δημιουργεί και τις τρύπες που χαρακτηρίζουν αυτό το τυρί. Ιστορικά, οι τρύπες θεωρούνταν σημάδι ατέλειας και οι τυροκόμοι προσπαθούσαν να τις αποφύγουν.

Το έμενταλ χρησιμοποιείται σε μια ποικιλία πιάτων, όπως το σουφλέ και το ογκρατέν, καθώς και σαν κολατσιό. Επίσης χρησιμοποιείται και στο φοντύ.

## Παραπομπές


## Εξωτερικοί σύνδεσμοι
* 

Κατηγορία:Ημίσκληρα τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά αγελαδινού γάλακτος
Κατηγορία:Ελβετικά τυριά
Βελόνι

Το **Βελόνι** ή **Βελονίδα** (Tylosurus acus acus) είναι ένα ψάρι το οποίο ζει στην Μεσόγειο. Το βάθος στο οποίο ζει είναι από 0-150 μέτρα. Το Βελόνι είναι 150 εκατοστά επίσης το μέγιστο δημοσιευμένο βάρος του είναι 3,710 γραμμάρια.

Κατηγορία:Βελονόμορφα
Αγγελάκης

Το ελληνικό επώνυμο **Αγγελάκης** μπορεί να αναφέρεται σε κάποιο από τα παρακάτω πρόσωπα:

* Αδάμ Αγγελάκης, αγωνιστής στην Επανάσταση του 1821
* Ανδρέας Αγγελάκης, ποιητής και συγγραφέας
* Δημήτριος Αγγελάκης, αγωνιστής στην Επανάσταση του 1821
* Δημήτριος Αγγελάκης, ηθοποιός
* Εμμανουήλ Αγγελάκης, πολιτικός
* Νικόλαος Αγγελάκης, αγωνιστής στην Επανάσταση του 1821
* Νικόλαος Αγγελάκης, δάσκαλος και εθνομάρτυρας
* Νίκος Αγγελάκης, ποδοσφαιριστής
* Φατσώρης Κωνσταντίνος Αγγελάκης, αγωνιστής στην Επανάσταση του 1821
* Χαρίλαος Αγγελάκης, νομικός και πολιτικός

## Δείτε επίσης
* Κατερίνα Αγγελάκη-Ρουκ
* Αγγελάκας
* Αγγελάκος
Θέατρο σκιών

[μικρογραφία|250x250px|Φιγούρα άντρα του 19ου αιώνα από την περιοχή του [Σαανσί, Μουσείο Ασιατικού Κουκλοθεάτρου της Ταϊβάν ]]
Το **θέατρο σκιών** είναι ένα από τα αρχαιότερα είδη θεατρικού θεάματος, που χρησιμοποιεί επίπεδες αρθρωτές φιγούρες, πάνω σε μια φωτισμένη ημιδιαφανής οθόνη, για να αναπαραστήσει και να διηγηθεί ιστορίες, οι οποίες ψυχαγωγούν το κοινό. Οι φιγούρες φτιάχνονται από διάφορα υλικά, όπως δέρμα ζώων, χαρτόνι, πλαστικό και τάπερ, χρωματίζονται με ημιδιαφανές χρώμα για να διακρίνονται πιο εύκολα και στηρίζονται πάνω σε λαβές για ευλυγισία, έτσι ώστε να προσφέρουν την αίσθηση της ζωντάνιας στο πανί. Τις φιγούρες χειρίζεται ο σκιοπαίκτης, που βρίσκεται πίσω από τη σκηνή. Κατά τη διάρκεια του έργου μπορούν να επιτευχθούν διάφορα εφέ για να γίνει πιο ρεαλιστικό. 

Αν και το θέατρο σκιών έχει καταχωρηθεί ως Άυλη Πολιτισμική Κληρονομία της Συρίας από την UNESCO, υπάρχει στους πολιτισμούς διαφόρων λαών. Μάλιστα, σε περισσότερες από 20 χώρες είναι γνωστό ότι αυτό το είδος τέχνης περιλαμβάνεται στη κουλτούρα τους, όπως στην Νοτιοανατολική Ασία (Ινδονησία, Μαλαισία, Ταϊλάνδη, Καμπότζη), στην Άπω Ανατολή (Κίνα, Ινδία, Νεπάλ), στη Δυτική Ασία (Τουρκία, Συρία, Ιράν, Γεωργία), στη Βόρεια Αφρική (Αίγυπτο) και στην Ευρώπη (Ελλάδα, Βοσνία και Ερζεγοβίνη, Γερμανία, Γαλλία).

## Παραπομπές

## Πηγές

# http://www.theaterinfo.gr/abouttheatre/shadestheater/index.html 
# Examples of shadow play an illustrated in real life
# Η ιστορία του θεάτρου των σκιών Fireflies 
# Σύγχρονο θέατρο σκιών „Verba“

Κατηγορία:Εγγραφές στο Εθνικό Ευρετήριο Άυλης Πολιτιστικής Κληρονομιάς της Ελλάδας
Κατηγορία:Κουκλοθέατρο
Κατηγορία:Θεατρικά είδη
Κατηγορία:Ψυχαγωγία
Κατηγορία:Πολιτισμός της Ασίας
Power Windows

Το **Power Windows** είναι το ενδέκατο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 29 Οκτωβρίου του 1985 μέσω της δισκογραφικής εταιρίας "Anthem Records".

Ανέβηκε στο Top-10 στον Καναδά, το Billboard των ΗΠΑ και την Μεγάλη Βρετανία, ενώ βραβεύθηκε ως πλατινένιο στις Ηνωμένες Πολιτείες και την πατρίδα του συγκροτήματος και ως ασημένιο στο Ηνωμένο Βασίλειο. Ο δίσκος συνοδευόταν από το σινγκλ "*The Big Money*" το οποίο ανέβηκε στο Top-50 του Billboard, ενώ γυρίστηκαν βίντεο κλιπ για το συγκεκριμένο κομμάτι, όπως και το "*Mystic Rhythms*".

Ο δίσκος έλαβε θετικές κριτικές, με το "Allmusic" να του δίνει τρία αστέρια με άριστα τα πέντε, το "Sputnik Music" να του δίνει μέσο όρο βαθμολογιών 3,6 / 5, το "Prog Archives" 3,5 / 5, το "Ultimate Guitar" 8,6 / 10 και το "Metal Archives" 83%.

## Λίστα Τραγουδιών
1. **The Big Money** *(Lee, Lifeson, Peart)* - 5:36
2. **Grand Designs** *(Lee, Lifeson, Peart)* - 5:07
3. **Manhattan Project** *(Lee, Lifeson, Peart)* - 5:09
4. **Marathon** *(Lee, Lifeson, Peart)* - 6:11
5. **Territories** *(Lee, Lifeson, Peart)* - 6:20
6. **Middletown Dreams** *(Lee, Lifeson, Peart)* - 5:19
7. **Emotion Detector** *(Lee, Lifeson, Peart)* - 5:11
8. **Mystic Rhythms** *(Lee, Lifeson, Peart)* - 5:54

## Θέσεις τσαρτ

## Βραβεία
***Power Windows*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Ασημένιος 

## Μέλη των Rush
Οι μουσικοί οι οποίοι ηχογράφησαν το "*Power Windows*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική κιθάρα, συνθεσάιζερ
* **[[Νιλ Πιρτ]]** - τύμπανα, κρουστά

;*Γκεστ συμμετοχές*
* **Άντι Ρίτσαρντς** - πλήκτρα
* **Τζιμ Μπούρτζες** - συνθεσάιζερ
* **The Choir** - φωνητικά

## Παραπομπές


## Πηγές
* Power Windows - Rush | Songs, Reviews, Credits, Awards | AllMusic
* Rush - Power Windows (album review) | Sputnikmusic
* Rush - Power Windows - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1985
Μουσταφά Μουσταφά

Ο **Μουσταφά Μουσταφά** είναι Έλληνας βουλευτής Ροδόπης του Ελληνικού κοινοβουλίου, εκλεγμένος με το ΣΥΡΙΖΑ.

Γεννήθηκε το 1955 στο Μεγάλο Δουκάτο Κομοτηνής, στο Τουρκικό Δημοτικό Σχολείο του οποίου φοίτησε. Σπούδασε στο Πανεπιστήμιο Κωνσταντινούπολης από το οποίο αποφοίτησε το 1982. Εργάζεται ως μικροβιολόγος.

Εντάχθηκε στην αριστερά μετά τη μεταπολίτευση και στις εκλογές του 1981 ήταν υποψήφιος βουλευτής με το ΚΚΕ. Στις βουλευτικές εκλογές του 1989-90 και του 1993 και στις νομαρχιακές του 1994 και του 1998 ήταν υποψήφιος με τον Συνασπισμό της Αριστεράς και της Προόδου. Στις εκλογές του 1996 είχε εκλεγεί βουλευτής με το ΣΥΝ και έγινε ο πρώτος αριστερός βουλευτής που προέρχεται από τη Μουσουλμανική μειονότητα της Θράκης. Στις εκλογές του Ιανουαρίου του 2015 εκλέχτηκε με 12.429 σταυρούς πρώτος σε σταυρούς βουλευτής Ροδόπης με το ΣΥΡΙΖΑ.

Είναι παντρεμένος με την ψυχολόγο Ελβάν Μουσταφά και έχει δυο κόρες. Είναι άθεος.

## Παραπομπές


Κατηγορία:Βουλευτές εκλεγμένοι με τον Συνασπισμό
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ροδόπης
Κατηγορία:Έλληνες άθεοι
Τόμι Σάνον

Ο **Τόμι Σάνον** (αγγλ. *Tommy Shannon*) είναι Αμερικανός μπασίστας, γνωστός ως μέλος του τρίο Double Trouble, συγκροτήματος του κιθαρίστα Στίβι Ρέι Βον. Έχει συνεργαστεί με ονόματα όπως ο Τζόνι Γουίντερ, οι Arc Angels, οι Storyville, κ.α..

## Βιογραφία
Ο Σάνον ξεκίνησε την καριέρα του παίζοντας κιθάρα σε τοπικά συγκροτήματα του Τέξας, κατά την διάρκεια των σχολικών του χρόνων. Μετά την αποφοίτηση του μετακόμισε στο Ντάλας και άλλαξε όργανο, ξεκινώντας να παίζει μπάσο και πραγματοποιώντας τις πρώτες του ηχογραφήσεις για το ντράμερ Ανγκλ Τζον Τέρνερ (Uncle John Turner). Όταν ο Τέρνερ εντάχθηκε στο προσωπικό σχήμα του Τζόνι Γουίντερ, του πρότεινε τον Σάνον για την θέση του μπασίστα. Η συγκεκριμένη εμπειρία βοήθησε τον Σάνον να βελτιωθεί σε επίπεδο γνώσεων και μουσικότητας, πριν ξεκινήσει να περιοδεύει με τον διάσημο κιθαρίστα, συμμετέχοντας μαζί του στο φεστιβάλ του Γούντστοκ, τον Αύγουστο του 1969.

left|thumb|220px|Ο Σάνον με τους Arc Angels
Το 1970, μετά την ένταξη του Γουίντερ στο συγκρότημα του Ρικ Ντέριντζερ, ο Σάνον και ο Τέρνερ συνεργάστηκαν με τον Μπρους Μπόουλαντ στο Σαν Φρανσίσκο για το συγκρότημα Krackerjack. Ο εθισμός του μπασίστα στις ναρκωτικές ουσίες σχεδόν κατέστρεψε την καριέρα του, αφού αναγκάστηκε να δουλέψει ως οικοδόμος για να συντηρηθεί.

Στα τέλη της δεκαετίας του '70, επέστρεψε στην μουσική του καριέρα απαντώντας στην αγγελία του παλιού φίλου του, Στίβι Ρέι Βον, με τον οποίο σχημάτισαν τους Double Trouble. Με ντράμερ τον Κρις Λέιτον, το συγκρότημα γνώρισε πολύ μεγάλη επιτυχία με παγκόσμιες περιοδείες, πλατινένια άλμπουμ και βραβεία Γκράμι. Παρ' όλα αυτά, τα προβλήματα με τα ναρκωτικά συνεχίστηκαν, οδηγώντας τον Βον και τον Σάνον στην αποτοξίνωση, τον Οκτώβριο του 1986. Το 1990, ο Βον έχασε την ζωή του σε ατύχημα με ελικόπτερο, προκαλώντας τεράστια θλίψη στον Σάνον για τον χαμό του φίλου και συνεργάτη του.

Μερικούς μήνες αργότερα, ο Σάνον δημιούργησε τους Arc Angels μαζί με τον Λέιτον, τον Ντόιλ Μπράμχολ και τον Τσάρλι Σέξτον. Το συγκρότημα διαλύθηκε μετά την ηχογράφηση του ομώνυμου δίσκου του και ο Σάνον έλαβε πρόταση για να κάνει οντισιόν για να αντικαταστήσει τον Μπιλ Γουάιμαν στους Rolling Stones, χωρίς όμως να καταφέρει να πάρει την συγκεκριμένη θέση. Ακολούθησε η συνεργασία του με τον Λέιτον, τον τραγουδιστή Μάλφορντ Μίλιγκαν και τους Ντέιβιντ Γκρίσομ και Ντέιβιντ Χολτ, στους Storyville. Ο πρώτος τους δίσκος, κυκλοφόρησε το 1994 κερδίζοντας εννέα μουσικά βραβεία του Όστιν και το συγκρότημα κυκλοφόρησε δύο ακόμη άλμπουμ πριν διαλυθεί το 1998.

Ο Σάνον και ο Λέιτον, σχημάτισαν τους Double Trouble και κυκλοφόρησαν το άλμπουμ "*Been a Long Time*" το 2001, με μεγάλη συμμετοχή γκεστ μουσικών, όπως οι Γουίλι Νέλσον, Dr. John, Τζίμι Βον, Έρικ Τζόνσον, Ρις Γουάινανς, κ.α.. Έκτοτε, συνεχίζει να περιοδεύει και να ηχογραφεί ανά τακτά χρονικά διαστήματα, ενώ έχει συμμετάσχει σε δεκάδες δίσκους ως γκεστ.

## Δισκογραφία

## Παραπομπές


## Πηγές
* Biography | Tommy Shannon
* Discography | Tommy Shannon
* Interview:Tommy Shannon 
* Tommy Shannon | Credits | AllMusic

Κατηγορία:Μπασίστες
Κατηγορία:Αμερικανοί μουσικοί
Ματαρίγια

Η **Ματαρίγια** ή **Ελ Ματαρίγια** (*[[αραβικά]] : المطرية*) είναι βιομηχανική πόλη της Αιγύπτου στο Κυβερνείο Ντακάχλια κοντά στη Λίμνη Μανζάλα και στο Δέλτα του Νείλου. Έχει 103.004 κατοίκους, είναι πρωτεύουσα της Μαρκάζ Ματαρέγια που έχει περίπου 300.000 κατοίκους.

Η πόλη ιδρύθηκε το 1903, όταν δύο γειτονικά χωριά, με κυβερνητική απόφαση, ενώθηκαν σε πόλη. Το όνομα της το απέκτησε από το λατινικό "mater" που σημαίνει μητέρα από το Δέντρο της Παναγίας που βρίσκεται στην περιοχή.

Από τα αξιοθέατα της πόλης είναι ένας Φαραωνικός οβελίσκος που λέγεται ότι βρίσκεται σε αυτή τη θέση από την αρχαιότητα. Πλησίον της πόλης, 5 χιλιόμετρα βρίσκεται η αρχαία Ηλιούπολις.

## Παραπομπές


## Εξωτερικοί σύνδεσμοι
* 
* Η ιστορία της πόλης στα Αραβικά

Κατηγορία:Πόλεις της Αιγύπτου
Κατηγορία:Περιοχές Μείζονος Καΐρου
Δέντρο της Παναγίας

Το **Δέντρο της Παναγίας** είναι φυσικό μνημείο στο προάστιο του Καΐρου Ματαρίγια. Το δέντρο είναι συκομουριά που σύμφωνα με την τοπική δοξασία είναι το δέντρο όπου ξαπόστασε η Παναγία. Επί πολλά χρόνια έβγαζαν τους φλοιούς του δέντρου πιστεύοντας ότι είχαν θαυματουργές ιδιότητες. Δίπλα στο δέντρο υπάρχει κοντοκκλήσι.

Το δέντρο για αιώνες αποτελεί τόπο προσκυνήματος για τους Κόπτες, πολλοί μάλιστα επισκέπτονται το δέντρο για να το ακουμπήσουν πιστεύοντας ότι θα θεραπευτούν από κάποια ασθένεια ή να προσευχηθούν σε αυτό. 

Σύμφωνα με την παράδοση, ο Ιωσήφ με τη Παναγία και τον Ιησού ήρθαν στην Αίγυπτο για να αποφύγουν τον Ηρώδη και τη σφαγή των νηπίων. Κατά την περιήγηση τους έφτασαν στη Ματαρίγια, που ήταν τότε ένα μικρό χωριό. Ξαποσταίνοντας κάτω από το δέντρο, ο Ιησούς ανάβλυσε μία πηγή με νερό όπου η Παναγία τον έπλυνε.

## Παραπομπές


Κατηγορία:Χριστιανισμός στο Κάιρο
Κατηγορία:Κόπτες
Δουκάτο της Λιβονίας

Το **Δουκάτο της Λιβονίας** (, , , , επίσης απαντώμενο ως **Πολωνική Λιβονία** ή **Ινφλάντι**) ήταν εδαφική περιοχή εντός του Μεγάλου Δουκάτου της Λιθουανίας – και αργότερα της Πολωνικής-Λιθουανικής Κοινοπολιτείας – η οποία υφίστατο από το 1561 έως το 1621. Αντιστοιχεί στις σημερινές γεωγραφικές περιοχές της βόρειας Λετονίας και της νότιας Εσθονίας.

## Ιστορία
Η Λιβονία ήταν τμήμα του Μεγάλου Δουκάτου της Λιθουανίας από το 1561, ημερομηνία κατά την οποία το Λιβονικό Τάγμα εκκοσμικεύτηκε μέσω της Ένωσης του Βίλνιους και η Λιβονική Συνομοσπονδία διαλύθηκε κατά τη διάρκεια των Λιβονικών Πολέμων. Τμήμα της Λιβονίας, αποτέλεσε το Δουκάτο της Κουρλάνδης και της Σεμιγαλλίας, ενώ το νοτιοδυτικό τμήμα της σημερινής Εσθονίας, καθώς και το βορειοανατολικό τμήμα της σημερινής Λετονίας, το οποίο κάλυπτε τις σημερινές περιοχές της Βίντζεμε και της Λατγαλίας, παραχωρήθηκαν στη Λιθουανία.

Το 1566, διακηρύχτηκε ως *Δουκάτο της Λιβονίας* σύμφωνα με τη Συνθήκη της Ενώσεως μεταξύ των γαιοκτημόνων της Λιβονίας και των αρχών της Λιθουανίας. Ο Γιαν Ιερονίμοβιτς Χόντκιεβιτς υπήρξε ο πρώτος Κυβερνήτης του Δουκάτου (1566–1578) με έδρα το κάστρο της Σιγκούλντα. Αποτέλεσε επαρχία του Μεγάλου Δουκάτου της Λιθουανίας έως το 1569. Μετά την Ένωση του Λούμπλιν το 1569, μετατράπηκε σε συγκυριαρχία του Πολωνικού Στέμματος και του Μεγάλου Δουκάτου.

Το μεγαλύτερο τμήμα του Δουκάτου κατακτήθηκε από τη Σουηδία στη διάρκεια των Πολωνικών-Σουηδικών Πολέμων, ενώ η κατάκτησή του αναγνωρίστηκε μέσω της Συνθήκης του Άλτμαρκ η οποία υπεγράφη το 1629. Η Κοινοπολιτεία διατήρησε υπό την κυριαρχία της τα νοτιοανατολικά τμήματα του Βοϊβοδάτου του Βέντεν, το οποίο μετονομάστηκε σε Βοϊβοδάτο του Ινφλάντι με πρωτεύουσά του το Ντάουγκαβπιλς (*Dyneburg*), μέχρι τον Πρώτο Διαμοιρασμό της Πολωνίας το 1772, όταν και προσαρτήθηκε από τη Ρωσική Αυτοκρατορία της Μεγάλης Αικατερίνης. Ο τίτλος του "Μέγα Δούκα της Λιβονίας" προστέθηκε στους τίτλους των επόμενων Ρώσων Αυτοκρατόρων.

## Διοικητικές υποδιαιρέσεις
* Βοϊβοδάτο του Ντόρπατ (Ντόρπατ) από το 1598 έως τη δεκαετία του 1620
* Βοϊβοδάτο της Παρνάβα (Παρνάβα) από το 1598 έως τη δεκαετία του 1620
* Βοίβοδάτο του Βέντεν (Βέντεν) από το 1598 έως τη δεκαετία του 1620

## Δείτε επίσης
* Βοϊβοδάτο του Ινφλάντι από τη δεκαετία του 1620 έως το 1772
* Επισκοπή του Έσελ-Βίεκ

## Παραπομπές


## Εξωτερικοί σύνδεσμοι

* Δουκάτο της Λιβονίας

Κατηγορία:Ιστορία της Λετονίας
Κατηγορία:Ιστορία της Εσθονίας
Κατηγορία:Ιστορία της Λιβονίας
Χάρης Θεοχάρης

Ο **Χάρης (Θεοχάρης) Θεοχάρης** (Αθήνα, 6 Αυγούστου 1970) είναι Έλληνας πολιτικός, βουλευτής του Ελληνικού Κοινοβουλίου, υφυπουργός Εξωτερικών στην κυβέρνηση Μητσοτάκη από τον Ιούνιο του 2025.

## Βιογραφία
Γεννήθηκε το 1970 στην Αθήνα και έχει σπουδάσει μηχανικός λογισμικού στο Imperial College του Λονδίνου. Διετέλεσε υψηλόβαθμο στέλεχος μεγάλων επιχειρήσεων αλλά δούλεψε και σε νεοσύστατες εταιρίες καινοτομίας (start-up).

Το 2011, έγινε Γενικός Γραμματέας Πληροφοριακών Συστημάτων. Aπό από τις αρχές του 2013 ως και τον Ιούνιο του 2014 ήταν Γενικός Γραμματέας Δημοσίων Εσόδων στο Υπουργείο Οικονομικών. Η απομάκρυνσή του αναφερόταν από τον επικεφαλής του ευρωπαϊκού τμήματος του ΔΝΤ, Πάουλ Τόμσεν, ως σημείο καμπής για τη μη ολοκλήρωση της πέμπτης αξιολόγησης του ελληνικού οικονομικού προγράμματος.

Εξελέγη βουλευτής με το Ποτάμι για πρώτη φορά στις εκλογές Ιανουαρίου 2015 και επανεξελέγη στις εκλογές του Σεπτεμβρίου 2015. Στις 19 Απριλίου 2016 ο Χάρης Θεοχάρης ανεξαρτητοποιήθηκε από την κοινοβουλευτική ομάδα του Ποταμιού.

Στις 7 Ιουλίου 2016, ανακοίνωσε την ίδρυση πολιτικού κόμματος με την ονομασία Δημοκρατική Ευθύνη. Στο νέο κόμμα συμμετείχε και ο πρώην υπουργός Αλέκος Παπαδόπουλος. Στις 19 Οκτωβρίου 2016 διεγράφη από τη Δημοκρατική Ευθύνη. 

Παρέμεινε ανεξάρτητος βουλευτής τα επόμενα δύο χρόνια. Στις 18 Δεκεμβρίου 2018 εντάχθηκε στην κοινοβουλευτική ομάδα της Νέας Δημοκρατίας. 

Στις βουλευτικές εκλογές του 2019 εξελέγη με τη Νέα Δημοκρατία στην περιφέρεια Β3' Νότιου Τομέα Αθηνών. Στις 9 Ιουλίου ορίστηκε υπουργός Τουρισμού στην κυβέρνηση Μητσοτάκη.

Στις βουλευτικές εκλογές του Μαΐου και του Ιουνίου 2023, επανεξελέγη βουλευτής στην ίδια περιφέρια. Στις 27 Ιουνίου 2023 ορίστηκε υφυπουργός Οικονομικών για τα θέματα της φορολογίας.

## Παραπομπές


## Εξωτερικοί σύνδεσμοι
* 
* Προφίλ του Χάρη Θεοχάρη στη Βουλή των Ελλήνων

Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β3΄ Νότιου Τομέα Αθηνών
Κατηγορία:Έλληνες υπουργοί Τουρισμού
Κατηγορία:Έλληνες υφυπουργοί Εθνικής Οικονομίας και Οικονομικών
Αυθεντία Θεοδωρούς

Η **Αυθεντία Θεοδωρούς και Παραθαλασσίας**, επίσης γνωστή και ως **Γοτθία**, ήταν μικρή ηγεμονία στα νοτιοδυτικά της Κριμαίας, από τις αρχές του 14ου αιώνα μέχρι την κατάληψή της από τους Οθωμανούς Τούρκους το 1475. Πρωτεύουσα της ηγεμονίας ήταν το Δόρος ή Θεοδωρούς, σήμερα γνωστό ως Μανγκούπ. Η ηγεμονία ήταν στενά συνδεδεμένη με την Αυτοκρατορία της Τραπεζούντας.

## Ιστορία

Ο πληθυσμός της ήταν ένα μείγμα Ελλήνων, Γότθων της Κριμαίας, Αλανών, Βουλγάρων, Κουμάνων, Κιπτσάκων και άλλων εθνολογικών ομάδων, οι οποίοι ασπάστηκαν τον Ορθόδοξο Χριστιανισμό. Επίσημη γλώσσα του πριγκιπάτου ήταν τα ελληνικά. Το έδαφος ήταν αρχικά υπό τον έλεγχο της Τραπεζούντας, και αποτελούσε μέρος της Περατείας.

Η ηγεμονία της Γοτθίας αναφέρεται για πρώτη φορά στις αρχές του 14ου αιώνα, από τον μεταβυζαντινό ιστορικό Θεόδωρο Σπανδουγίνο, που έχει καταγράψει την ύπαρξη μιας «Ηγεμονίας Γοτθίας» κατά τη βασιλεία του Ανδρόνικου Γ΄ Παλαιολόγου (1328-1341). Περαιτέρω αναφορές υπάρχουν κατά τη διάρκεια του 14ου αιώνα, με αρκετούς μελετητές να ταυτίζουν τον «Ντμίτρι», έναν από τους τρεις πρίγκιπες των Τατάρων στη Μάχη των Γαλανών Νερών (π. 1362/3), με έναν ηγεμόνα της Γοτθίας. Το όνομα σε αυτή την περίπτωση μπορεί ενδεχομένως να είναι το βαπτιστικό όνομα του Τατάρου άρχοντα του Μανγκούπ, που ονομαζόταν Khuitani. Η ονομασία «Θεοδωρούς» εμφανίζεται για πρώτη φορά σε ελληνική επιγραφή που χρονολογείται γύρω στο 1361/2, και στη συνέχεια και πάλι ως «Theodoro Mangop» σε γενουατικό έγγραφο του 1374. Προτάθηκε από τον Άντζελο Μερκάτι ότι το γενουατικό έγγραφο είναι παραφθορά του ελληνικού πληθυντικού «οι Θεόδωροι», «των Θεοδώρων», που πιθανόν θα εννοεί τους αγίους Θεόδωρο τον Στρατηλάτη και Θεόδωρο τον Τήρωνα, αλλά ο Νικολάε Μπανέσκου (Nicolae Bănescu) πρότεινε την εναλλακτική εξήγηση ότι αυτή προέκυψε από την οριστική του ελληνικού ονόματος «το Δόρος» ή «το Δόρυ», που ήταν πρώιμη μεσαιωνική ονομασία της περιοχής. Ανεξάρτητα από την προέλευσή του, το όνομα καθιερώθηκε: το 1420 η επίσημη ονομασία του ηγεμόνα ήταν «αὐθέντης πόλεως Θεοδωροῦς και παραθαλασσίας», ενώ στην καθομιλουμένη ονομαζόταν Θεοδωρίτσι («μικρή Θεοδωρούς») από τους κατοίκους της.

## Παραπομπές


## Πηγές
* Beyer, Hans-Veit (2001). *История крымских готов как интерпретация Сказания Матфея о городе Феодоро* (στα ρωσικά). Yekaterinburg: Ural University Press. ISBN 5-7525-0928-9.
* Bryer, Anthony M. (1970). "A Byzantine Family: The Gabrades, c. 979 – c. 1653". *University of Birmingham Historical Journal* (Birmingham) **XII**: 164–187.
*
* Vasiliev, Alexander A. (1936). *The Goths in the Crimea*. Cambridge, Massachusetts: The Mediaeval Academy of America.
* Vasilyev, A. V.; Avtushenko, M. N. (2006).  *Загадка княжества Феодоро* (στα Ρωσικά). Sevastopol: Bibleks. ISBN 9789668231643.
* Fadeyeva, Tatiana M.; Shaposhnikov, Aleksandr K. (2005). *Княжество Феодоро и его князья* (στα Ρωσικά). Simferopol: Biznes-Inform. ISBN 9789666480616.

Κατηγορία:Μεσαιωνική Κριμαία
Κατηγορία:Κριμαϊκοί Γότθοι
Κατηγορία:Πρώην πριγκιπάτα
Κατηγορία:Διάδοχα κράτη της Βυζαντινής Αυτοκρατορίας
Βύβλος Αιγύπτου

Η **Βύβλος** ήταν αρχαία πόλη της Αιγύπτου σε άγνωστη θέση σήμερα. Ο Περικλής Αιγύπτου αναφέρει ότι ήταν ασφαλέστατη και βρισκόταν στην Κάτω Αίγυπτο και το Δέλτα του Νείλου. 

Ο Στέφανος Βυζάντιος αναφέρει ότι βρισκόταν επί τον Νείλο και το εθνικό όνομα των κατοίκων της ήταν Βυβλίος και Βυβλία.

## Παραπομπές


Κατηγορία:Πόλεις της Αρχαίας Αιγύπτου
Χαμπίμπ Εσίντ

Ο **Χαμπίμπ Εσίντ** (γενν. την 1η Ιουνίου 1949) είναι Τυνήσιος  πολιτικός. Έγινε ο 22ος πρωθυπουργός της Τυνησίας στις 5 Φεβρουαρίου 2015. Είναι ο πρώτος πρωθυπουργός που διορίστηκε έπειτα από την υιοθέτηση ενός νέου συντάγματος και θεωρείται ο πρώτος πρωθυπουργός της "Δεύτερης Τυνησιακής Δημοκρατίας". Νωρίτερα υπηρέτησε ως υπουργός Εσωτερικών το 2011.

## Πρώτα χρόνια, εκπαίδευση και επαγγελματική ζωή
Γεννημένος στην πόλη Σούσε το 1949, ο Εσίντ απέκτησε τίτλο Μάστερ στα Οικονομικά από το Πανεπιστήμιο Τύνιδας και έκανε ένα ακόμα Μάστερ στην αγροτική οικονομία από ο Πανεπιστήμιο της Μινεσότα. 

Ξεκίνησε τη σταδιοδρομία του στον δημόσιο τομέα και κυρίως στο Υπουργείο Γεωργίας. Το 1993 διορίστηκε διευθυντής στο Υπουργείο Γεωργίας, θέση στην οποία έμεινε ως το 1997.Αργότερα υπηρέτησε ως διευθυντής του Υπουργείου Εσωτερικών. Το 2001 διορίστηκε υπουργός Προεδρίας αρμόδιος για θέματα Αλιείας και εν συνεχεία υπουργός Προεδρίας επί θεμάτων Περιβάλλοντος.

Έπειτα από την Τυνησιακή Επανάσταση, διορίστηκε υπουργός Εσωτερικών στην κυβέρνηση του πρωθυπουργού Μπέτζι Καΐντ Εσεμπσί στις 28 Μαρτίου 2011. Επίσης, επιλέχθηκε από τον Αμαντί Τζεμπαλί ως σύμβουλος για θέματα ασφαλείας, έπειτα από τις εκλογές για Συντακτική Συνέλευση, στις 23 Οκτωβρίου 2011.
## Πολιτικός βίος
### Πρωθυπουργία
Στις 5 Ιανουαρίου 2015 ο Εσίντ έλαβε εντολή σχηματισμού κυβέρνησης..

Στην αρχή, σχημάτισε κυβέρνηση αποτελούμενη από δύο πολιτικά κόμματα: το Νιντάα Τουνές και την Ελεύθερη Πατριωτική Ένωση. Έπειτα από την ανακοίνωση, όλα τα πολιτικά κόμματα που αποκλείστηκαν από την κυβέρνηση αρνήθηκαν να εγκρίνουν το σχηματισμό και ο Εσίντ δεν είχε τις 109 έδρες που απαιτούνταν, προκειμένου να ελάμβανε ψήφο εμπιστοσύνης.

Στις 2 Φεβρουαρίου 2015 ο νεοδιορισθείς πρωθυπουργός ανακοίνωσε την νέα κυβέρνηση συνασπισμού, της οποίας τα μέλη συμπεριελάμβαναν και πολιτικούς του ισλαμικού κόμματος Ενάχντα και του φιλελεύθερου Αφέκ Τουνές.. Ο Εσίντ έλαβε ψήφο εμπιστοσύνης στις 5 Φεβρουαρίου 2015.. Το Ενάχντα αποτελεί παρακλάδι της Μουσουλμανικής Αδελφότητας.

Το 2016 αντικαταστάθηκε στην πρωθυπουργία από τον Γιουσέφ Σαχέντ.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Τυνησίας
Ίνσχας

Η **Ίνσχας** είναι πόλη της Αιγύπτου στο ανατολικό τμήμα του Δέλτα του Νείλου στο Κυβερνείο Σαρκία. Βρίσκεται κοντά στη Ζαγκαζίκ, 60 χλμ από το Κάιρο. Η πόλη διαθέτει διεθνές αεροδρόμιο κι αεροπορική βάση της Αιγυπτιακής αεροπορίας.

Η πόλη είναι επίσης γνωστή για την πρώτη Αραβική σύνοδο κορυφής που έγινε εκεί το 1949, η οποία κήρυξε την δημιουργία του Αραβικού Συνδέσμου. Επίσης στην πόλη λειτουργεί πειραματικός ερευνητικός πυρηνικός αντιδραστήρας ο μοναδικός στην Αίγυπτο.

## Παραπομπές


Κατηγορία:Πόλεις της Αιγύπτου
Ελ Σορούκ

Η **Ελ Σορούκ** (*[[αραβικά]] : القاهرة الجديدة*) είναι μία νέα πόλη στο Κυβερνείο Καΐρου στην Αίγυπτο και καλύπτει έκταση περίπου 70 χιλιάδων στρεμμάτων. Συνορεύει με το Νέο Κάιρο και την Νέα Ηλιούπολη, ιδρύθηκε με προεδρικό διάταγμα το 1995 σαν προέκταση του Καΐρου. Η  κατοικημένη έκταση της πόλης καταλαμβάνει έκταση 11,900 στρεμμάτων.

Η πόλη βρίσκεται πάνω στον αυτοκινητόδρομο από Κάιρο προς Ισμαηλία.

## Παραπομπές


Κατηγορία:Περιοχές Μείζονος Καΐρου
Κατηγορία:Πόλεις της Αιγύπτου
Αΐδα Γιέσπικα

Η **Αΐδα Γιέσπικα**  (*Aída Yéspica*) ισπανική  προφορά ΔΦΑ: [aˈiða ˈʝespika], γεννημένη στις 15 Ιουλίου 1982 στο Μπαρκισιμέτο, είναι βενεζουελανή τηλεοπτική προσωπικότητα, μοντέλο και πρώην διαγωνιζόμενη των καλλιστείων. 

Η καριέρα της Αΐδα Γιέσπικα άρχισε στο διαγωνισμό Μις Βενεζουέλα το 2002. Ως Μις Αμασόνας, αντιπροσώπευσε την πολιτεία του Αμασόνας. Αν και η Μαριάνχελ Ρουίς κέρδισε το διαγωνισμό, η Αΐδα Γιέσπικα έγινε η αγαπημένη ανάμεσα στον Τύπο. Το ύψος της (1,73 μ) και οι αναλογίες της 90&nbsp;cm-60&nbsp;cm-90&nbsp;cm τράβηξαν την προσοχή.

Το 2003, η Γιέσπικα μετακόμισε στο Μιλάνο, Ιταλία, για να αρχίσει μια καριέρα στο μοντελισμό. Έγινε ένα μεγάλο αστέρι στην ιταλική επιχείρηση ψυχαγωγίας, κοσμώντας τα εξώφυλλα πολλών περιοδικών, συμπεριλαμβανομένων *[[GQ]]* και *[[Maxim]]*. Η Γιέσπικα εμφανίζεται τακτικά στην τηλεόραση, κάνοντας φωτογραφήσεις διαφημίσεις μόδας είτε ως παρουσιάστρια.

Η Γιέσπικα έγινε ένα αστέρι του ριάλιτι σόου μέσω του *L'isola dei Famosi* (η ιταλική έκδοση του *Celebrity Survivor*) και του *Supervivientes* (η ισπανική εκδοχή του *[[Survivor]]*). Άρχισε έπειτα να εργάζεται ως ηθοποιός, εμφανίζοντας στην τηλεοπτική ταινία *Domani è un'altra truffa*.

Ήταν η πρωταγωνίστρια στην ταινία *UnderSense*, ένα ταξίδι στο μυαλό της γυναίκας. Η Αΐδα απόλαυσε το έργο και έγινε επίσης η εκτελεστική παραγωγός.

Η Γιέσπικα  έχει ζήσει στην Ισπανία από τον Απρίλιο του 2011.

## Εξωτερικοί σύνδεσμοι
* Η Αΐδα Γιέσπικα στο IMDb
* Venezuelan Models - Photo Gallery & Profile - Αΐδα Γιέσπικα στο Models Rating
* Βιογραφία της Αΐδα Γιέσπικα στο biografias.es 
* Βιογραφία της Αΐδα Γιέσπικα στο El Universal México 

Κατηγορία:Βενεζουελάνοι μοντέλα
Κατηγορία:Βενεζουελάνοι ηθοποιοί
Οργανισμός Σχολικών Κτιρίων

Ο **Οργανισμός Σχολικών Κτιρίων ΑΕ (ΟΣΚ ΑΕ)** ήταν κατασκευαστικός φορέας του Δημοσίου αρμόδιος για την ανέγερση δημόσιων εκπαιδευτικών υποδομών και τον εξοπλισμό τους. Το 2013 συγχωνεύθηκε με άλλους δημόσιους κατασκευαστικούς οργανισμούς την Δημόσια Επιχείρηση Ανέγερσης Νοσηλευτικών Μονάδων (ΔΕΠΑΝΟΜ) και την Θέμις Κατασκευαστική. Προϊόν της συγχώνευσης είναι ένας ενιαίος κατασκευαστικός φορέας δημόσιων κτιριακών υποδομών (συμπεριλαμβανομένων και των σχολείων) ονόματι Κτιριακές Υποδομές ΑΕ (ΚτΥπ ΑΕ). 

## Ιστορία και αρμοδιότητες

### Τα πρώτα πέντε χρόνια λειτουργίας (1962 - 1967)
Ο Οργανισμός Σχολικών Κτιρίων ιδρύθηκε το 1962 με αρχική διάρκεια πέντε (5) έτη και σκοπό την κάλυψη των μεγάλων ελλείψεων της χώρας σε σχολικές υποδομές λόγω των οποίων υπήρχε πρόβλημα αναλφαβητισμού. Ο νέος οργανισμός στελεχώθηκε από 50 υπαλλήλους.

Σε αυτήν την πρώτη φάση ο ΟΣΚ κατασκεύασε στην ύπαιθρο ολιγοθέσια σχολεία πρωτοβάθμιας εκπαίδευσης, ενώ στις εξασφάλισε ως επί το πλείστον οικόπεδα για την ανέγερση και δημοτικών και γυμνασίων σχολείων. Επίσης, ανέλαβε να εκσυγχρονίσει την επίπλωση των σχολικών μονάδων και να εφοδιαστούν με τα απαραίτητα μέσα για τα μαθήματα της γεωγραφίας, της ανθρωπολογίας, της φυσικής, της χημείας και της γυμναστικής.

### Το μεταβατικό στάδιο (1967 - 1984)
Οι μετακινήσεις των πληθυσμών προς τα αστικά κέντρα δημιουργούσαν ολοένα αυξανόμενες και διαφοροποιούμενες ανάγκες για σχολικές υποδομές. Ο οργανισμός έπαψε να έχει προσωρινό χαρακτήρα και μεταβλήθηκε σε κύριο φορέα υλοποίησης της πολιτικής δημιουργίας σχολικής στέγης. Οι υπάλληλοι έφθασαν τους 300.

### Νέες αρμοδιότητες του ΟΣΚ (1984-1994 & 1994-1998)
Το 1984, ο ΟΣΚ ανέλαβε ως κύρια αρμοδιότητα τα έργα στο λεκανοπέδιο της Αττικής, ενώ η κατασκευή σχολικών μονάδων στους υπόλοιπους Νομούς ανατέθηκε στις Διευθύνσεις Τεχνικών Υπηρεσιών των κατά τόπους αρμόδιων Νομαρχιών. Ο ΟΣΚ συνέχισε να επικουρεί το έργο των Νομαρχιών σε επίπεδο προδιαγραφών, μελετών και χρηματοδοτήσεων.

Το 1994 η αρμοδιότητα για τις επισκευές και συντηρήσεις των σχολείων μεταφέρθηκε στους Οργανισμούς Τοπικής Αυτοδιοίκησης (με τους Ν.1892/90, 1894/90 και 2009/92).

### Από τον ΟΣΚ στην «ΟΣΚ ΑΕ» (1998 - 2013)
Το 1998 ο ΟΣΚ μετετράπη από ΝΠΔΔ σε ανώνυμη εταιρεία με σκοπό την εξυπηρέτηση του δημόσιου συμφέροντος με την επωνυμία «Οργανισμός Σχολικών Κτιρίων ΑΕ» (ΟΣΚ ΑΕ), μορφή με την οποία λειτουργούσε έως την προσχώρηση στην εταιρεία Κτιριακές Υποδομές ΑΕ (ΚτΥπ). Αρμοδιότητες της ΟΣΚ ΑΕ από το 1998 έως και τη συγχώνευση ήταν η κατασκευή σχολικών μονάδων στην Αττική και η προμήθεια, αποθήκευση και διανομή του εξοπλισμού των σχολικών μονάδων (π.χ. θρανία, έδρανα, πίνακες κ.λπ.) σε όλη την Ελλάδα. Συχνά κατασκεύαζε επίσης σχολικά κτίρια στην επικράτεια με προγραμματικές συμβάσεις ή ανάλογες υπουργικές αποφάσεις. Εποπτεύουσα αρχή ήταν αρχικά το Υπουργείο Παιδείας και Θρησκευμάτων ενώ αργότερα υπήρχε συνδυαστική εποπτεία και από το Υπουργείο Υποδομών, Μεταφορών και Δικτύων. Το 2013, καταργήθηκε.

## Παραπομπές


## Εξωτερικοί σύνδεσμοι
* Αρχειοθετημένη ιστοσελίδα της ΟΣΚ ΑΕ
* Ιστοσελίδα της ΚτΥπ ΑΕ

Κατηγορία:Δημόσια Διοίκηση
Μπαουίτι

Η **Μπαουίτι** ή **Ελ Μπαουίτι** (*[[αραβικά]] : الباويطي* από το κοπτικό ⲡⲁⲩⲏⲧ) είναι πόλη της Αιγύπτου στο Κυβερνείο Γκίζας και ο μεγαλύτερος οικισμός, με 30.000 κατοίκους της Όασης Μπαχαρίγια. Απέχει 375 χλμ από το Κάιρο.

Η πόλη διαθέτει αρχαιολογικό μουσείο με πλήθος εκθέματα, ανάμεσα τους μούμιες ελληνορωμαϊκής εποχής. Μέσα στη πόλη έχουν βρεθεί τμήματα αρχαίου υδραγωγείου.  

## Παραπομπές


Κατηγορία:Πόλεις της Αιγύπτου
Απολυταρχική καθοδήγηση

**Απολυταρχική καθοδήγηση** είναι ένας από τους τρεις τρόπους άσκησης της ηγεσίας στον εργασιακό χώρο. 
Στην απολυταρχική καθοδήγηση οτιδήποτε λέει ο διευθυντής ενός οργανισμού/εταιρίας θα πρέπει να ακολουθείται πιστά από τους υφιστάμενους οι οποίοι έχουν μικρή ή καθόλου συμμετοχή στην λήψη αποφάσεων.
Για να επιτευχθεί το αποτέλεσμα αυτό το διευθυντικό στέλεχος χρησιμοποιεί την εξουσία που του εξασφαλίζει η ιεραρχική του θέση. 
Βέβαια  υπάρχει θετική αλλά και αρνητική πλευρά σε αυτόν τον τρόπο άσκησης της ηγεσίας. 
Η θετική πλευρά αυτής της τακτικής είναι ότι επιτυγχάνονται καλά αποτελέσματα σε περιπτώσεις όπου η ίδια η φύση της εργασίας δεν αφήνει περιθώρια για επιλογές(π.χ. μια γραμμή συναρμολόγησης). Αυτό εξαρτάται σαφώς από τους υφιστάμενους του οργανισμού αν είναι πειθαρχημένη ή όχι. Αντίθετα η αρνητική πλευρά ότι οι υφιστάμενοι δεν έχουν ελεύθερο πεδίο δράσης λόγω του απολυταρχικού ηγέτη που συνήθως δέχεται όλη την αναγνώριση για τις επιτυχίες ενώ επιρρίπτει όλες τις ευθύνες για τις αποτυχίες στους εργαζόμενους. Ο τρόπος αυτός μπορεί να χρησιμοποιηθεί στην εποχή μας σε οργανισμούς αλλά επιλεκτικά διότι διαταράσσει την λειτουργία του.

Κατηγορία:Εργασιακή οικονομική
Συγκριτικοί έλεγχοι

Ως **συγκριτικοί έλεγχοι** ορίζονται οι συγκρίσεις που γίνονται μεταξύ των πραγματικών επιχειρησιακών αποτελεσμάτων και των προτύπων ελέγχου. Μια έκθεση απόκλισης, η οποία πληροφορεί ένα διευθυντικό στέλεχος κατά πόσο το τμήμα του έχει υπερβεί ή όχι τον προϋπολογισμό του, αποτελεί ένα συνηθισμένο είδος συγκριτικού διοικητικού ελέγχου.

Κατηγορία:Οικονομικά
Κατάλογος Ελλήνων βουλευτών (Ιανουάριος 2015)

Ακολουθεί κατάλογος με τα 300 μέλη που εξελέγησαν στο **[[Βουλή των Ελλήνων|Ελληνικό Κοινοβούλιο]]** έπειτα από τις ελληνικές βουλευτικές εκλογές Ιανουαρίου 2015 (**''ΙΣΤ' ** Κοινοβουλευτική Περίοδος'').
## Σύνθεση Κοινοβουλίου
μικρογραφία|350px|Αρχική σύνθεση Κοινοβουλίου, τον Ιανουάριο 2015:
μικρογραφία|350px|Τελική σύνθεση Κοινοβουλίου, τον Αύγουστο 2015:
:
:

:

## Μέλη της Βουλής των Ελλήνων

## Μεταβολές
* 2 Ιουλίου 2015: Ο βουλευτής Ηρακλείου Κωνσταντίνος Δαμαβολίτης διεγράφη από την κοινοβουλευτική ομάδα των Ανεξαρτήτων Ελλήνων. Στη συνέχεια, ο ίδιος παραιτήθηκε του βουλευτικού του αξιώματος και αντικαταστάθηκε από τον Γρηγόρη Μακαρόνα.
* 13 Ιουλίου 2015: Ο βουλευτής Β΄ Αθηνών Νίκος Χουντής παραιτήθηκε του βουλευτικού του αξιώματος για να διαδέχεται το Μανώλη Γλέζο στον Ευρωπαϊκό Κοινοβούλιο και αντικαταστάθηκε από τον Γιώργο Κυρίτση.
* 21 Αυγούστου 2015: Οι βουλευτές του Συνασπισμού Ριζοσπαστικής Αριστεράς Παναγιώτης Λαφαζάνης (Β΄ Πειραιώς), Στάθης Λεουτσάκος (Α΄ Πειραιώς), Κώστας Ήσυχος (Β΄ Αθηνών), Ραχήλ Μακρή (Κοζάνης), Κώστας Λαπαβίτσας (Ημαθίας), Δημήτρης Στρατούλης (Β΄ Αθηνών), Ευγενία Ουζουνίδου (Κοζάνης), Θανάσης Πετράκος (Μεσσηνίας), Στέφανος Σαμοΐλης (Κέρκυρας), Θανάσης Σκούμας (Βοιωτίας), Γιάννης Σταθάς (Βοιωτίας), Αλεξάνδρα Τσανάκα (Καβάλας), Δέσποινα Χαραλαμπίδου (Α΄ Θεσσαλονίκης), Ελένη Ψαρρέα (Μεσσηνίας), Θωμάς Κώτσιας (Ευρυτανίας), Αγλαΐα Κυρίτση (Επικρατείας), Βασίλης Κυριακάκης (Φθιώτιδας), Μιχάλης Κριτσωτάκης (Ηρακλείου), Ιωάννα Γαϊτάνη (Α΄ Θεσσαλονίκης), Λίτσα Αμμανατίδου-Πασχαλίδου (Β΄ Θεσσαλονίκης), Γιάννης Ζερδελής (Λέσβου), Κώστας Δελημήτρος (Μαγνησίας), Ηλίας Ιωαννίδης (Καβάλας), Ζήσης Ζάννας (Πιερίας) και Βαγγέλης Διαμαντόπουλος (Καστοριάς) αποχώρησαν από την κοινοβουλευτική τους ομάδα και συνέστησαν νέα κοινοβουλευτική ομάδα με την ονομασία «Λαϊκή Ενότητα» και επικεφαλής τον Παναγιώτη Λαφαζάνη.
## Παραπομπές

## Πηγές
* http://www.hellenicparliament.gr/Organosi-kai-Leitourgia/Olomeleia/Synthesi-IST-Periodou/

2015.01
Undone – The Sweater Song

To "**Undone – The Sweater Song**" είναι το πρώτο single που βγήκε από το ντεμπούτο άλμπουμ των Weezer, "Weezer. Κυκλοφόρησε στις 24 Ιουνίου του 1994. Ο τραγουδιστής των Weezer, Rivers Cuomo είχε πει για το τραγούδι: Ο Cuomo επίσης δήλωσε ότι το κομμάτι του ήταν η προσπάθεια του να γράψει ένα "τραγούδι τύπου Velvet Underground" και αργότερα το ανέφερε σαν μια απρόσεκτη αντιγραφή του "Welcome Home (Sanitarium)" των Metallica. Στην αρχή του κομματιού μπορούμε να ακούσουμε τον μπασίστα Matt Sharp, τον φίλο του συγκροτήματος, Karl Koch και την δημιουργό του fan club των Weezer, Mykel Allan να συζητάνε για το πάρτι που θα πάνε μετά την ολοκλήρωση μιας συναυλίας. Το βίντεο κόστισε 60.000 δολάρια και είναι μια από τις πρώτες σκηνοθετικές προσπάθειες του γνωστού Spike Jonze (Στο μυαλό του Τζον Μάλκοβιτς, Δικός της, κ.α).

## Κομμάτια
**Radio Single**
# "Undone – The Sweater Song" (Radio Edit) – 3:58

**Αμερικάνικο Single**

# "Undone – The Sweater Song" – 4:58
# "Holiday" – 3:26

**Αυστραλιανό Single**

# "Undone – The Sweater Song" – 4:58
# "Mykel & Carli" – 2:53
# "Susanne" – 2:46 (Original Mix)
# "My Evaline" – 0:44 (γραμμένο λάθος ως "Sweet Adeline")

**Βρετανικό Single**

# "Undone – The Sweater Song" – 4:58
# "Mykel & Carli" – 2:53
# "Susanne" – 2:46 (Original Mix)
# "Holiday" – 3:26

**Γαλλικό Single**

# "Undone – The Sweater Song" – 4:58
# "My Name Is Jonas" – 3:24

## Θέσεις στα τσάρτς

## Συντελεστές
* Rivers Cuomo – κιθάρα, φωνή
* Brian Bell – ρυθμική κιθάρα, φωνητικά
* Matt Sharp – μπάσο, φωνητικά, ομιλία
* Patrick Wilson – ντραμς, φωνητικά
* Ric Ocasek – παραγωγός
* Karl Koch – πιάνο, ομιλία
* Mykel Allan - ομιλία
* 
## Παραπομπές


Κατηγορία:Τραγούδια των Weezer
Κατηγορία:Τραγούδια του 1994
Κατηγορία:Singles του 1994
Κατηγορία:Singles (ντεμπούτο)
Αλέξανδρος Ακριβάκης

Ο **Αλέξανδρος Ακριβάκης** (Θήβα, 14 Φεβρουαρίου 1944 - Αθήνα, 19 Σεπτεμβρίου 2025) ήταν Έλληνας δικηγόρος και πολιτικός, ιδρυτικό στέλεχος του ΠΑΣΟΚ, με το οποίο διετέλεσε βουλευτής Βοιωτίας και υπουργός. Επίσης χρημάτισε, επί κυβέρνησης Ανδρέα Παπανδρέου, πρόεδρος της Ολυμπιακής Αεροπορίας και των θυγατρικών της εταιρειών Olympic Catering, Ολυμπιακή Αεροπλοΐα και Τουριστική. 

## Βιογραφικό
Γεννήθηκε στη Θήβα, στις 14 Φεβρουαρίου 1944. Σπούδασε νομικά στην Αθήνα και άσκησε τη δικηγορία.

Οπαδός του Ανδρέα Παπανδρέου από πολύ νεαρή ηλικία, το 1965 εξέδωσε, σε ηλικία 21 ετών, την εφημερίδα *Ανένδοτος Βοιωτίας*. Το 1974 ήταν ιδρυτικό μέλος του ΠΑΣΟΚ και αργότερα μέλος της Νομαρχιακής Επιτροπής Βοιωτίας.

Διετέλεσε βουλευτής ΠΑΣΟΚ Βοιωτίας για συνολικά 22 χρόνια (1981 - 1985 και 1989 - 2007). Χρημάτισε υφυπουργός Γεωργίας (15 Σεπτεμβρίου 1995 - 22 Ιανουαρίου 1996) και υπουργός Επικρατείας (18 Ιουνίου 2003 - 10 Μαρτίου 2004).

Από το 1985 ως το 1989 ήταν πρόεδρος της Ολυμπιακής Αεροπορίας, ενώ τον Ιανουάριο του 1987 ανέλαβε και τις θυγατρικές της εταιρείες *Olympic Catering*, *Ολυμπιακή Αεροπλοΐα* και *Τουριστική*.

Απεβίωσε στις 19 Σεπτεμβρίου 2025, σε ηλικία 81 ετών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Βοιωτίας
Κατηγορία:Έλληνες υφυπουργοί Γεωργίας
Κατηγορία:Έλληνες υπουργοί Επικρατείας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Χρήστος ο Βυζάντιος

Ο **Χρήστος** *()* από το Βυζάντιο ήταν ρητοροδιδάσκαλος του 2ου μ.Χ. αιώνα. 

Σύμφωνα με τον Φλάβιο Φιλόστρατο, υπήρξε αρχικά μαθητής του Ηρώδου του Αττικού. Αργότερα ίδρυσε τη δική του σχολή στην Αθήνα στην οποία φοιτούσαν συγχρόνως πάνω από εκατό μαθητές - ανάμεσά τους και οι μετέπειτα ρήτορες και σοφιστές Ιππόδρομος ο Λαρισσαίος, Φιλίσκος ο Θεσσαλός, Νικόδημος ο Περγαμηνός και Αρισταίνετος ο Βυζάντιος. 

## Παραπομπές


Κατηγορία:Αρχαίοι Έλληνες ρήτορες
Κατηγορία:Αρχαίοι Βυζάντιοι
Επιγένης ο Σικυώνιος

Ο **Επιγένης ο Σικυώνιος** υπήρξε, σύμφωνα με την Σούδα, ο παλαιότερος "τραγωδιοποιός" - αρχαιότερος ακόμη και από τον Θέσπη *([[Θέσπις]])* που κατά κανόνα αναφέρεται ως ο εφευρέτης της τραγωδίας (6ος π.Χ. αί.). 

Μπορούμε να εικάσουμε ότι ο Επιγένης ήταν από τους πρωτοπόρους εκείνους ποιητές που τόλμησαν να εισαγάγουν στους διθυράμβους, που ψαλλόταν προς τιμήν του Διονύσου, μύθους και ιστορίες και για άλλα μυθολογικά πρόσωπα. Οι καινοτομίες αυτές σίγουρα δεν γινόταν θετικά δεκτές πάντοτε από το κοινό. Έτσι, σύμφωνα με την Σούδα,  όταν κάποτε παίχθηκε μια τραγωδία του Επιγένους αφιερωμένη στο θεό Διόνυσο, στην οποία όμως παρεμβάλλονταν μύθοι και για άλλους θεούς, "φωνάχτηκε" για πρώτη φορά από τους θεατές η φράση *Οὐδὲν πρὸς τὸν Διόνυσον [Αυτό δεν έχει καμιά σχέση με τον Διόνυσο]*, που έμελλε να καταστεί παροιμιώδης και λεγόταν, όπως μας πληροφορεί ο παροιμιογράφος Ζηνόβιος, όταν κάποιος αγόρευε εκτός θέματος,.

Από το έργο του Επιγένους δεν διασώθηκε κανένα απόσπασμα. Παλαιότερα ορισμένοι τον είχαν ταυτίσει με τον συνονόματο του Επιγένη, τον ποιητή της μέσης κωμωδίας.
 
## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Σικυώνιοι
Γιάννης Καραγιάννης (τραγουδιστής)

Ο **Γιάννης Καραγιάννης** είναι Ελληνοκύπριος τραγουδιστής, συνθέτης και εκπροσώπησε την Κύπρο στον Διαγωνισμό Τραγουδιού της Eurovision του 2015 με το τραγούδι "One Thing I Should Have Done", καταλαμβάνοντας στον τελικό την 22η θέση με 11 βαθμούς (10 βαθμοί από την Ελλάδα και 1 βαθμός από τη Σλοβενία).  Είχε ξανά προσπαθήσει να εκπροσωπήσει τη χώρα στην Junior Eurovision το 2007 και το 2008 αλλά δεν τα είχε καταφέρει.

## Παραπομπές



Κατηγορία:Κύπριοι τραγουδιστές
Κατηγορία:Λήμματα που χρειάζονται παραπομπές
Κατηγορία:Συμμετέχοντες στο διαγωνισμό τραγουδιού Eurovision με την Κύπρο
Κατηγορία:Διαγωνισμός Τραγουδιού Eurovision 2015
Δημήτριος ο Βυζάντιος (ιστορικός)

Ο **Δημήτριος ο Βυζάντιος** ήταν ιστορικός του 3ου αιώνα π.Χ.
 
Σύμφωνα με τον Διογένη τον Λαέρτιο έγραψε ένα σύγγραμμα 13 βιβλίων **' στο οποίο περιέγραφε τη μετανάστευση των Γαλατών στη Μικρά Ασία το 278/277 π.Χ.· και ένα άλλο οκτώ βιβλίων **' στο οποίο μάλλον εξιστορούσε τις διαμάχες μεταξύ του Αντιόχου Α΄ και του Πτολεμαίου Β΄.

## Παραπομπές


## Πηγές
* K. Müller: *Fragmenta historicorum graecorum (1841)*, "Demetrius Byzantius", τόμ. II, σελ. 624. Internet Archive
* W. Smith: *Dictionary of Greek and Roman Biography and Mythology*, "Demetius of Byzantium", τόμ. I, σελ. 968. Ancient library 

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Βυζάντιοι